KOZMOS (časopis)

KOZMOS je populárno-vedecký astronomický časopis, ktorý vydáva Slovenská ústredná hvezdáreň v Hurbanove. Prvé číslo vyšlo v marci 1970. V októbri 1970 (od č. 2) začal vychádzať pravidelne ako dvojmesačník. Od roku 1980 má farebné prílohy, od čísla 4/2011 je plnofarebný. Od konca roku 2021 je možné si časopis predplatiť aj elektronickej podobe.

V bývalom Česko-Slovensku patrí k najvýznamnejším časopisom popularizujúcim vedy o vesmíre. Okrem aktuálnych noviniek zo všetkých oblastí astronómie informuje aj o činnosti hvezdární a astronomických kabinetov na Slovensku a prináša aj pozorovateľský servis. 
Jeho vydavateľom je od začiatku Slovenská ústredná hvezdáreň (SÚH) v Hurbanove. Časopis bol vo svojich začiatkoch tlačený na bežný ofsetový (BO) papier (v tej dobe označovaný ako nenatieraný bezdrevný), okrem obálky, ktorá bola tlačená na ofsetový natieraný lesklý (ONL) papier. Od roku 1980 sa tlačil kombinovane, keď sa prílohy a obálka tlačili na ONL papier. Celý časopis je tlačený na ONL papier (115 g/m2) od roku 1995. Od roku 2026 má Kozmos obálku tlačenú na hrubší ONL papier (150 g/m2) s povrchovou úpravou – disperzným lakom (1/0). 

Od roku 2002 do roku 2022 časopis obsahoval aj všitú spätne publikovanú, no aktualizovanú prílohu Žen objevů, ktorej autorom boli RNDr. Jiří Grygar, CSc. a kol. Príloha bola tlačená čiernobielo na BO papier (okrem úplne prvej, tá bola na ONL papieri).

Časopis sa postupne rozrastal. Vrátane obálky (no bez príloh; mimo špeciálnych čísel) mal najprv 32 strán (1970), neskôr postupne 36 strán (1972), 40 strán (1982), 44 strán (2002), 48 strán (2012), 52 strán (2019), a od roku 2021 má 56 strán. Po celú dobu je viazaný väzbou V1 (spinková väzba). 

náhľad|Tiráž prvého časopisu Kozmos 

 Šéfredaktori 
 19704/1976: Martin Brezina (* 1927† 1987)
 5/19762/1977: Milan Bélik (* 1929) dočasne poverený vedením redakcie ako riaditeľ hurbanovskej hvezdárne
 3/19771/1989: Tatiana Fabini (* 1943† 1989)
 2/19892021: Eugen Gindl (* 1944† 2021)
 20222024: Michal Ač  (* 1954)
 od 2025: Valéria Koszoruová (* 1964)

 Redakčná rada 
RNDr. Ivan Dorotovič, CSc., doc. RNDr. Rudolf Gális, PhD., RNDr. Ladislav Hric, CSc., RNDr. Jozef Kováč, PhD., doc. RNDr. Leonard Kornoš, PhD., RNDr. Roman Nagy, PhD., Mgr. Anna Pribullová, PhD., RNDr. Theodor Pribulla, CSc., RNDr. Pavol Rapavý, RNDr. Ján Rybák, CSc.  

Predsedom redakčnej rady je doc. RNDr. Ján Svoreň, DrSc. 

 Predsedovia redakčnej rady 

 1970 – 4/1976: RNDr. Ľudmila Pajdušáková, CSc. (* 1916† 1979)
 5/1976 – 2/1977: Ing. Štefan Knoška, CSc. (* 1938)
 3/1977 – 4/1983: RNDr. Anton Hajduk DrSc. (* 1933† 2005)
 5/1983 – 5/1984: bez predsedu
 6/1984 – 4/1985: Ing. Štefan Knoška, CSc. (* 1938)
 5/1985 – 6/1986: bez predsedu
 1987: Otília Pavlíková
 1/1988 – 3/1989: bez predsedu
 4/1989 – 2/1993: RNDr. Ján Štohl, DrSc. (* 1932† 1993)
 3/1993 – 6/1994: RNDr. Vojtech Rušin, CSc. (* 1942)
 1/1995: RNDr. Drahomír Chochol, CSc. (* 1947)
 2/1995 – 2016: RNDr. Milan Rybanský, DrSc. (* 1937)
 od 2017: doc. RNDr. Ján Svoreň, DrSc. (* 1949)
V prípade, že redakčná rada nemala menovaného predsedu, viedol ju riaditeľ hurbanovskej hvezdárne.

 Ďalšie známe osobnosti, ktoré boli členmi redakčnej rady 
RNDr. Elemér Csere, Štefánia Lenzová Fialková, prom. ped., RNDr. Peter Forgáč, Ivan Molnár, prom. fyzik, RNDr. Eduard Pittich, DrSc., Ing. Štefan Pintér, RNDr. Július Sykora, DrSc., RNDr. Juraj Zverko, DrSc., PhDr. Ján Dubnička, CSc., Dušan Kalmančok, PhDr. Štefan Kopčan, Mgr. Jozef Krištofovič, RNDr. Daniel Očenáš, RNDr. Matej Škorvanek, CSc., RNDr. Ing. Zdeněk Vítek, doc. RNDr. Mária Hajduková, CSc., doc. RNDr. Ladislav Kulčár, CSc., RNDr. Bohuslav Lukáč, CSc., RNDr. Zdeněk Mikulášek, CSc., RNDr. Igor Túnyi, DrSc.

 Najpravidelnejší prispievatelia 
Doc. RNDr. Ján Svoreň, DrSc., RNDr. Pavol Rapavý, RNDr. Ivan Dorotovič, CSc., a doc. RNDr. Rudolf Gális, PhD. prispievajú prakticky do každého čísla časopisu. Pravidelne prispievajú aj Mgr. Jana Žďárská – autorka väčšiny publikovaných rozhovorov, RNDr. Ladislav Hric, CSc. a doc. RNDr. Ján Kráľ, CSc. odbornými článkami.

 Obsahová štruktúra 
Časopis Kozmos je orientovaný na širokú čitateľskú verejnosť, nielen na astronómov profesionálov. Aj z toho dôvodu je štrukturovaný tak, že v prvej polovici časopisu je viac odborných článkov, klonov či kompilátov článkov prebraných zo zahraničných či vedeckých časopisov s podobným zameraním. V druhej polovici býva obvykle rozhovor, vyhodnotenie niektorej zo súťaží, či článok o podujatí. V každom čísle sa ale pri konci časopisu obvykle na štyroch stranách nachádza článok Obloha v kalendári, v ktorom RNDr. Pavol Rapavý informuje čitateľov, aké astronomické úkazy bude vidno na oblohe nasledujúce dva mesiace.

 Ocenení redaktori 
Eugen Gindl, ktorý pracoval ako šéfredaktor časopisu od r. 1989 a Milan Lackovič – najdlhšie pôsobiaci grafický redaktor boli v roku 2019 ocenení Čestným uznaním s plaketou pri príležitosti 60. výročia vzniku Slovenskej astronomickej spoločnosti pri SAV.

Astronomická komunita si pamiatku Eugena Gindla uctila aj pomenovaním asteroidu. V bulletine, ktorý vydala Pracovná skupina pre pomenovanie malých telies (WGSBN) Medzinárodnej astronomickej únie (IAU) 7. apríla 2025, asteroid 2014 YF19 (558195) nesie oficiálne meno Eugengindl, na čom má veľkú zásluhu Štefan Kürti – objaviteľ pomenovaného telesa.

 Referencie 

 Externé odkazy 

 Stránka časopisu KOZMOS
 Archív časopisu KOZMOS
 Astronomická ročenka
 Astronomický kalendár

Kategória:Slovenské odborné časopisy
Kategória:Dvojmesačníky na Slovensku
Kategória:Astronomické časopisy
Kategória:Vzniklo v 1970